
Бүген Мәскәүдә Россия Регби федерациясе югары советы утырышы узды. Анда Татарстан Республикасы Премьер-министры Алексей Песошин катнашты, ул ТР Регби федерациясен җитәкли.

Утырышта регби-7 буенча Россия җыелма командасына яңа тренер билгеләү турында карар кабул ителде. Андрей Сорокинны Вайсале Сереви алыштырды. Баш тренерның төп бурычлары булып команданы 2020 елда Токиода узачак Җәйге Олимпия уеннарына чыгару тора.

Россия Регби федерациясе югары советы рәисе Игорь Артемьев Россия җыема командасын алдагы ярышларга әзерләү өчен федерация финанс планын төзиячәк, дип өстәде.
Алексей Песошин Мәскәүдә Россия Регби федерациясе югары советы утырышында катнашты